# Charlie Puth

Charlie Puth (Rumson, 2 de desembre de 1991) és un cantant, compositor, productor musical i multiinstrumentalista estatunidenc.

## Trajectòria
### Vida primerenca

Va néixer i créixer a la vila de Rumson, a l'estat de Nova Jersey dels Estats Units d'Amèrica, detall en comú amb el famós músic Bruce Springsteen. La seva mare era professora de música i va començar a ensenyar-li a tocar el piano quan ell tenia amb prou feines quatre anys, així que mentre estudiava la primària a la Forrestdale Middle School ja feia classes a l'Escola de Música de Manhattan. Després, va fer la secundària a la Rumson-Fair Haven Regional High School. Allà va patir assetjament escolar de forma verbal per part dels seus companys de classe. Més endavant, es va graduar en Producció Musical i Enginyeria de So a la Berklee College of Music.

### Carrera

A l'inici de la dècada del 2010, es va fer viral a YouTube, on penjava vídeos musicals. Va guanyar renom especialment per una versió de la cançó «Someone Like You» d'Adele. Gràcies a això, va ser convidat al programa The Ellen DeGeneres Show, on encara es va tornar més conegut.
El 2015, va publicar la primera cançó original, «Marvin Gaye», en col·laboració amb la ja reconeguda Meghan Trainor. Amb tot, es va fer popular gràcies a «See You Again», que va compondre i produir amb Wiz Khalifa per a la banda sonora del film Furious 7 en homenatge a l'actor Paul Walker. El tema va passar dotze setmanes al número 1 de la llista Billboard Hot 100 i acumula més de 6 000 000 000 visualitzacions a YouTube, amb la qual cosa el succés de Puth es va veure consolidat.
Els seus següents senzills, «One Call Away» i »We Don't Talk Anymore» (acompanyat de Selena Gomez), van assolir la 12a i la 9a posició en la mateixa classificació, respectivament. Així, el gener del 2016 va publicar el seu primer àlbum, titulat Nine Track Mind i gravat a un estudi a Los Angeles.
Més tard, el 2018, va llançar el disc Voicenotes, que va aconseguir el 4t lloc del rànquing Billboard 200 i va ser elogiat per la crítica. Se'n va destacar amb fervor que Puth l'hagués autoproduït, al contrari que amb l'anterior.
El tercer àlbum va arribar l'octubre del 2022 sota el títol de Charlie, fent referència al propi nom de l'artista. Va ser notòria la tàctica de promoció dels senzills mitjançant l'aplicació de moda TikTok. En llançar-lo, va ser acusat de queerbaiting, del qual ell es va desentendre.

## Influències

Puth ha esmentat com a inspiració per a la seva obra George Michael, James Taylor, Miles Davis, John Coltrane, Bill Evans, Babyface, Jimmy Jam, Terry Lewis, Teddy Riley, Bobby Brown, Ralph Tresvant, Steve Perry, la comunitat LGBTQ, Elton John, Bruno Mars, Jason Mraz, Stevie Wonder, John Mayer, Madonna i Nicki Minaj.
A banda, ha confessat haver-se sentit motivat a provar de fer-se renom a YouTube arran del salt fugaç a la fama que hi va tenir Justin Bieber.

## Vida personal
### Família

El seu pare, Charles Otto Puth Sr., és un treballador de la construcció i agent immobiliari catòlic d'ascendència alemanya, hongaresa i italiana. En canvi, la seva mare, Debra Puth, és una professora de música asequenazita. Té dos germans menors, nascuts dos anys més tard que ell i que són bessons: Stephen Puth, també cantautor, i Mikaela Puth, que havent estudiat Literatura Anglesa i Sociologia va passar a ser la road manager del seu germà gran en els concerts.

### Vida afectivosexual

S'identifica com a heterosexual.
Va sortir un temps curt amb Selena Gomez el 2016, interrompuda aparentment pel seu pretendent intermitent Justin Bieber. Al final de l'any va començar a acostar-se a Bella Thorne, però la seva relació se'n va anar en orris quan ell va penjar una publicació a Twitter en la qual l'acusava d'haver fet el salt al seu ex Tyler Posey, tot creient que encara eren parella.
L'octubre del 2017 hom va passar a creure que va estar amb Danielle Campbell, però van voler mantenir-ho en secret. L'any següent se'l va lligar amb Halston Sage; no hi va haver confirmació.
El 2019, va tenir una història amb Charlotte Lawrence la ruptura amb la qual va causar-li, segons paraules d'ell mateix, una de les pitjors etapes que ha viscut.
L'octubre del 2022, al programa de ràdio de Howard Stern titulat The Howard Stern Show, Puth va revelar que tornava a tenir parella i n'estava ben enamorat, tot i que no en va dir el nom. A desembre, va fer públic a Instagram que es tracta de Brooke Sansone, que coneixia de feia anys. Més endavant, el setembre del 2023, li va demanar matrimoni i ella va acceptar.
Ha desmentit cap mena d'afiliació romàntica amb Meghan Trainor i Hailee Steinfeld.

### Disputa amb Justin Bieber

Com que el 2016 va coincidir amb Justin Bieber a voler emparellar-se amb Selena Gomez, en un concert a Dallas el 3 de març d'aquell any va insultar-lo jocosament al crit de «Fuck you, Justin Bieber!» mentre interpretava la cançó «We Don't Talk Anymore», de Puth amb Gomez. Posteriorment, es va disculpar per això i va recalcar que era fan de l'artista i de la seva obra. Sis anys més tard, el gener del 2022, Bieber va tornar-li la broma confrontant-lo entorn del tema en una videotrucada que va publicar a Instagram.
Cal destacar que Puth havia col·laborat com a compositor i productor en la cançó Stay, de Bieber juntament amb The Kid Laroi, que va ser publicada el 2021.

### Altres polèmiques

El 2020, va patir un linxament públic a Twitter per «penjar-se de la fama de BTS». Ell hi va respondre amb una petició de pau i respecte i va denegar els fets dels quals l'acusaven els fans del grup de música coreà. A banda, el 2022 l'artista Benny Blanco va projectar una molt mala relació entre ell i Puth a TikTok, però el duo dels Chainsmokers va desvelar poc més tard que es tractava d'una broma pactada entre tots dos en privat.

### Ideologia política

És un acèrrim aliat de la comunitat LGBTQ+.
Com que públicament s'ha mantingut apolític per a evitar repercussions negatives, es va especular força sobre que fos partidari del president Donald Trump fins que el 2020 els fans van comprovar que tendia a donar suport a tweets del seu opositor Joe Biden i que havia celebrat la seva victòria en les eleccions presidencials del mateix any.
A banda, va tocar en la manifestació Marxa per les Nostres Vides a Washington DC, en què es reivindicava el control de les armes per a posar fi a la violència per arma de foc.
Pel que fa al cas judicial Kesha contra Dr. Luke, no es va decantar ni per l'un ni per l'altre.
En canvi, després de l'anul·lació de la llei de l'avortament als Estats Units fruit del cas Roe contra Wade, va declarar-se proelecció. Va afirmar en un post d'Instagram el següent: «Al llarg de la meva carrera, he volgut distanciar-me de la política, però arriba un moment en què el silenci deixa de ser una opció. He vist tantes dones alçar la veu (incloses moltes companyes de professió) que em sento obligat a dir alguna cosa. He passat tot el cap de setmana llegint i analitzant la devastació que aquesta decisió produirà a tanta gent i davant d'això no puc callar».

### Altres

En una entrevista al programa Jimmy Kimmel Live! el 2022, Puth va ensenyar al presentador Jimmy Kimmel i al públic que té oïda absoluta.

## Discografia
### Àlbums

* Nine Track Mind (2016)
* Voicenotes (2018)
* Charlie (2022)

### EP

* Some Type of Love (2015)

### Senzills

* «Marvin Gaye» (2015) (amb Meghan Trainor)
* «One Call Away» (2015)
* «Suffer» (2015)
* «We Don't Talk Anymore» (2016) (amb Selena Gomez)
* «Attention» (2017)
* «How Long» (2017)
* «Done For Me» (2018) (amb Kehlani)
* «The Way I Am» (2018)
* «I Warned Myself» (2019)
* «Mother» (2019)
* «Cheating On You» (2019)
* «Girlfriend» (2020)
* «Free» (2020) del film The One and Only Ivan»
* «Hard On Yourself» (2020) (amb Blackbear)
* «After All» (2021) (amb Elton John)
* «Light Switch» (2022)
* «That's Hilarious» (2022)
* «Left and Right» (2022) (amb Jungkook)
* «Smells Like Me» (2022)
* «I Don't Think That I Like Her» (2022)
* «Charlie Be Quiet!» (2022)
* «That's Not How This Works» (2023) (amb Dan + Shay)
* «That's Not How This Works - Sabrina's Version» (2023) (amb Dan + Shay i Sabrina Carpenter)

### Com a artista convidat

* «See You Again» (2015) (Wiz Khalifa amb Charlie Puth)
* «Nothing but Trouble» (2015) del film 808» (Lil Wayne amb Charlie Puth)
* «Sober» (2017) (G-Eazy amb Charlie Puth)
* «Easier – Remix» (2019) (5 Seconds of Summer amb Charlie Puth)
* «I Hope» (2020) (Gabby Barrett amb Charlie Puth)
* «Summer Feelings» (2020) del film Scoob!» (Lennon Stella amb Charlie Puth)
* «Upside Down» (2020) (JVKE amb Charlie Puth)
* «Is It Just Me?» (2020) (Sasha Alex Sloan amb Charlie Puth)
* «Obsessed» (2022) (Calvin Harris amb Charlie Puth i Shenseea)

## Filmografia

Televisió :
| Any | Títol | Rol | Notes |
| 2016 | Undateable | Ell mateix | Capítol "A New Year's Resolution Walks Into a Bar" |
| 2016, 2019, 2022 | The Voice | Conseller / Assistent | Temporada 11 en l'equip d'Alicia Keys Temporada 16 en l'equip d'Adam Levine Temporada 22 en l'equip de Camila Cabello |
| 2017 | Life in Pieces | Ell mateix | Episode: "Facebook Fish Planner Backstage" |
| 2017 | Drop the Mic | Ell mateix | Capítol "Nicole Scherzinger vs. Lil Rel Howery / Charlie Puth vs. Backstreet Boys" |
| 2019 | Songland | Ell mateix | Capítol "Charlie Puth" |
| 2020 | One World: Together at Home | Ell mateix | Especial televisiu |
| 2020 | #KidsTogether: The Nickelodeon Town Hall | Ell mateix | Especial televisiu |
Web :
| Any | Títol | Rol | Notes |
| 2009–2013 | Charlies Vlogs | Ell mateix | |
| 2011 | Can You Sing? | Concursant | |
| 2018 | Sugar | Ell mateix | Capítol "Charlie Puth gives a pop up performance for fan on her 17th birthday" |

## Premis i nominacions

| Cerimònia de premis | Any | Categoria | Nominat(s) / Per l'obra | Resultat |
| American Music Awards | 2015 | Col·laboració de l'Any | See You Again | Nominat |
| American Music Awards | 2015 | Cançó de l'Any | See You Again | Nominat |
| Billboard Music Awards | 2016 | Millor Cançó de 100 | See You Again | Guanyador |
| Billboard Music Awards | 2016 | Millor Cançó de Rap | See You Again | Guanyador |
| Billboard Music Awards | 2016 | Millor Artista Novell | Ell mateix | Nominat |
| Billboard Music Awards | 2016 | Millor Cançó de Ràdio | See You Again | Nominat |
| Billboard Music Awards | 2016 | Millor Cançó Comercial | See You Again | Nominat |
| Billboard Music Awards | 2016 | Millor Videoclip | See You Again | Nominat |
| Billboard Music Awards | 2018 | Millor Cançó de Ràdio | Attention | Nominat |
| Billboard Music Awards | 2018 | Millor Autor de Cançó de Ràdio | Ell mateix | Nominat |
| Billboard Music Awards | 2021 | Millor Col·laboració | I Hope | Guanyador |
| Billboard Music Awards | 2021 | Millor Cançó de Country | I Hope | Guanyador |
| Billboard Music Awards | 2021 | Millor Cançó de 100 | I Hope | Nominat |
| Billboard Music Awards | 2021 | Millor Cançó Comercial | I Hope | Nominat |
| Billboard Music Awards | 2021 | Millor Cançó de Ràdio | I Hope | Nominat |
| Critics' Choice Movie Awards | 2016 | Millor Cançó | See You Again | Guanyador |
| Premis People's Choice | 2022 | Cançó Col·laborativa de 2022 | Left and Right | Guanyador |
| Premis People's Choice | 2022 | Artista Masculí de 2022 | Ell mateix | Nominat |
| Premis People's Choice | 2022 | Vídeoclip de 2022 | Left and Right | Nominat |
| Premis People's Choice | 2022 | Celebritat Social de 2022 | Ell mateix | Nominat |
| Gaon Chart Music Awards | 2017 | Estrella en Ascens Internacional de l'Any | Ell mateix | Guanyador |
| MBC Plus X Genie Music Awards | 2018 | Millor Artista Internacional | Ell mateix | Guanyador |
| Premis Globus d'Or | 2016 | Millor Cançó Original | See You Again | Nominat |
| Premis Grammy | 2016 | Cançó de l'Any | See You Again | Nominat |
| Premis Grammy | 2016 | Millor Peça Pop de Duet o Grup | See You Again | Nominat |
| Premis Grammy | 2016 | Millor Cançó Escrita per a Mitjans Visuals | See You Again | Nominat |
| Premis Grammy | 2019 | Millor Disseny d'Àlbum No Clàssic | Voicenotes | Nominat |
| Hollywood Music in Media Awards | 2015 | Cançó de Llargmetratge | See You Again | Guanyador |
| iHeartRadio Titanium Awards | 2017 | 1 Miliard de Reproduccions Totals en Estacions de Ràdio d'iHeartRadio | Attention | Guanyador |
| iHeartRadio Titanium Awards | 2020 | 1 Miliard de Reproduccions Totals en Estacions de Ràdio d'iHeartRadio | I Hope | Guanyador |
| iHeartRadio Music Awards | 2016 | Millor Col·laboració | See You Again | Nominat |
| iHeartRadio Music Awards | 2016 | Millor Lletra | See You Again | Nominat |
| iHeartRadio Music Awards | 2016 | Millor Cançó d'un Film | See You Again | Nominat |
| iHeartRadio Music Awards | 2021 | Millor Col·laboració | I Hope | Nominat |
| iHeartRadio Music Awards | 2021 | Millor Lletra | I Hope | Nominat |
| iHeartRadio Music Awards | 2023 | Millor Videoclip | Left and Right | Pendent |
| Joox Thailand Music Awards | 2017 | Artista Internacional de l'Any | Ell mateix | Guanyador |
| Melon Music Awards | 2022 | Millor Artista Pop | Ell mateix | Guanyador |
| MTV Europe Music Awards | 2015 | Millor Cançó | See You Again | Nominat |
| MTV Europe Music Awards | 2015 | Millor Col·laboració | See You Again | Nominat |
| MTV Europe Music Awards | 2016 | Millor Ofensiva | Ell mateix | Nominat |
| MTV Video Music Awards | 2017 | Millor Col·laboració | We Don't Talk Anymore | Nominat |
| Nickelodeon Kid's Choice Awards | 2016 | Col·laboració Favorita | See You Again | Guanyador |
| Radio Disney Music Awards | 2016 | Artista Revelació de l'Any | Ell mateix | Nominat |
| Radio Disney Music Awards | 2016 | Millor Cançó Crush | One Call Away | Nominat |
| Premis Teen Choice | 2015 | Cançó de R&B o Hip-Hop | See You Again | Guanyador |
| Premis Teen Choice | 2015 | Cançó d'un Film o Sèrie de Televisió | See You Again | Guanyador |
| Premis Teen Choice | 2015 | Col·laboració | See You Again | Nominat |
| Premis Teen Choice | 2016 | Artista Revelació | Ell mateix | Nominat |
| Premis Teen Choice | 2016 | Cançó de Ruptura | We Don't Talk Anymore | Nominat |
| Premis Teen Choice | 2016 | Artista Masculí | Ell mateix | Nominat |
| Premis Teen Choice | 2016 | Senzill d'un Artista Masculí | One Call Away | Nominat |
| Premis Teen Choice | 2018 | Artista Masculí | Attention | Nominat |
| Premis Teen Choice | 2018 | Artista Masculí de l'Estiu | Ell mateix | Nominat |
| Premis Teen Choice | 2018 | Gira Musical de l'Estiu | The Voicenotes Tour | Nominat |
| Telehit Awards | 2016 | Solista Masculí de l'Any | Ell mateix | Nominat |
| Telehit Awards | 2017 | Solista Masculí de l'Any | Ell mateix | Nominat |
* 1 2 3 conjuntament amb Gabby Barrett
* 1 2 3 conjuntament amb Jungkook
* ↑ conjuntament amb Justin Franks, Andrew Cedar i Cameron Thomaz
* ↑ conjuntament amb Selena Gomez

## Gires musicals
### Com a artista principal

* Nine Track Mind Tour (2016)
* Don't Talk Tour (2016)
* Voicenotes Tour (2018)
* One Night Only Tour (2022)
* Charlie the Live Experience (2023)

### De múltiples artistes

* Jingle Ball Tour 2015 (2015) (2015)
* Jingle Ball Tour 2016 (2016)
* Jingle Ball Tour 2017 (2017)
* Jingle Ball Tour 2019 (2019)

### Com a teloner

* Illuminate World Tour de Shawn Mendes (2017)

## Referències

* ↑ «5 OF CHARLIE PUTH'S BEST COLLABORATIONS» (en anglès). Warner Music, 19-08-2020. [Consulta: 21 maig 2023].
* ↑ Condran, Ed. «Striving for perfection, Charlie Puth stresses work ethic ... and a little Auto-Tune doesn't hurt» (en anglès). Burlington County Times, 09-10-2016. [Consulta: 20 febrer 2023].
* 1 2 Cutler, Jacqueline. «N.J. pop guru Charlie Puth talks homecoming show, texting Springsteen and new album» (en anglès). NJ.com, 21-10-2022. [Consulta: 20 febrer 2023].
* ↑ McNamara, Brittney. «Charlie Puth Says He Was Severely Bullied in High School» (en anglès). Teen Vogue, 02-09-2016. [Consulta: 20 febrer 2023].
* 1 2 Edwards, Luke. «'Nine Track Mind': How Charlie Puth Gave Retro-Pop Mass Appeal» (en anglès). Dig!, 29-01-2023. [Consulta: 20 febrer 2023].
* 1 2 Stewart, Allison. «Charlie Puth met Ellen DeGeneres, and his world blew up» (en anglès), 20-06-2016. Arxivat de l'original el 2019-08-11. [Consulta: 11 agost 2019].
* ↑ Caramanica, Jon. «Charlie Puth Got Famous. Then He Got Good.» (en anglès). The New York Times, 16-05-2018. [Consulta: 20 febrer 2023].
* 1 2 O'Connor, Rory. «Charlie Puth reveals George Michael's influence and opens up on Michael Bublé, Elton John and Adele» (en anglès). Smooth Radio, 31-10-2019. [Consulta: 20 febrer 2023].
* ↑ Dokoupil, Tony. «Charlie Puth on his latest music: "I'll be telling the truth from here on out"» (en anglès). CBS News, 11-12-2022. [Consulta: 20 febrer 2023].
* ↑ McKenzie, Tevin. «Charlie Puth's Biggest Songs, Ranked» (en anglès). TheThings, 20-10-2022. [Consulta: 20 febrer 2023].
* ↑ «Charlie Puth's 'Voicenotes' Scores Top 5 Debut On Billboard 200» (en anglès). Top40 Charts. [Consulta: 20 febrer 2023].
* ↑ Paramasivam, Indran. «"Being able to play in Singapore for a sold out show is crazy": An interview with Charlie Puth» (en anglès). Bandwagon Asia, 17-12-2018. [Consulta: 20 febrer 2023].
* ↑ Nares, Luis. «Charlie Puth finalmente lanza su nuevo álbum homónimo 'Charlie'; también estrena videoclip» (en castellà). Puro Show, 07-10-2022. [Consulta: 20 febrer 2023].
* ↑ Lee, Jack. «Charlie Puth leads way for musicians to share music on TikTok» (en anglès). Tiger Times, 17-02-2022. [Consulta: 20 febrer 2023].
* 1 2 3 Sim, Bernardo. «Charlie Puth Is Inspired By 'LGBTQ+ Culture,' But Denies Queerbaiting» (en anglès). pride.com, 06-10-2022. [Consulta: 20 febrer 2023].
* ↑ «'Marvin Gaye' Hit Maker Charlie Puth Talks Early Influences (Week In Review)» (en anglès). antiMusic. [Consulta: 20 febrer 2023].
* ↑ «Charlie Puth» (en anglès). Steinway & Sons. [Consulta: 20 febrer 2023].
* ↑ Curto, Justin. «Charlie Puth Is ‘So Inspired’ by ‘LGBTQ+ Culture’» (en anglès). Vulture.com, 06-10-2022. [Consulta: 20 febrer 2023].
* ↑ Papa, Rocco. «How Elton John's 'Tough Love' Inspired Charlie Puth's New Album» (en anglès). TheThings, 17-10-2022. Arxivat de l'original el 20 de febrer 2023. [Consulta: 20 febrer 2023].
* ↑ «Charlie Puth: A Singer Songwriter And Record Producer On The Rise» (en anglès). boysetsfire.net, 17-11-2022. [Consulta: 20 febrer 2023].
* ↑ Madison III, Ira. «How Charlie Puth Got His Groove Back» (en anglès). GQ, 06-10-2022. [Consulta: 20 febrer 2023].
* ↑ Long, Robert M. «Charlie Puth Net Worth: His Major Accomplishments and Obstacles» (en anglès). Vizaca, 09-12-2021. [Consulta: 21 febrer 2023].
* ↑ «Charlie Puth» (en anglès). Ethnicity of Celebs, 10-05-2015. [Consulta: 21 febrer 2023].
* ↑ Brozyna, Emily. «Stephen Puth Shares 5 Things You Don’t Know About Him» (en anglès). J-14, 05-12-2018. [Consulta: 21 febrer 2023].
* ↑ Palao Murcia, Alberto. «Estas fotos demuestras que los hermanos de Charlie Puth son iguales que él» (en castellà). Els 40, 25-04-2018. [Consulta: 21 febrer 2023].
* 1 2 3 4 Maddox, Lucy. «Charlie Puth's Dating History Is the Inspiration Behind His Emotional Lyrics» (en anglès). PopSugar, 04-10-2022. [Consulta: 20 febrer 2023].
* ↑ Wickes, Hanna. «Is Charlie Puth Single? The ‘Light Switch’ Singer Revealed He Has A Girlfriend: Relationship Details» (en anglès). J-14, 06-02-2023. [Consulta: 20 febrer 2023].
* ↑ Lentz, Kelsey. «Who Is Charlie Puth's Fiancée? All About Brooke Sansone» (en anglès). People, 07-09-2023. [Consulta: 13 setembre 2023].
* 1 2 Ahlgrim, Callie. «Justin Bieber confronts Charlie Puth over the time the singer publicly dissed him during a concert 6 years ago: 'It hurt my feelings'» (en anglès). insider.com, 31-01-2022. [Consulta: 21 febrer 2023].
* ↑ Vicente, Juan. «Charlie Puth insulta a Justin Bieber y se lía» (en castellà). Els 40, 03-03-2016. [Consulta: 21 febrer 2023].
* ↑ Houghton, Colles. «Meaning Behind the Song: “Stay” by The Kid Laroi and Justin Bieber» (en anglès). American Songwriter, 09-02-2023. [Consulta: 21 febrer 2023].
* ↑ «Charlie Puth Implores BTS Fans to End ‘Toxic Internet Screaming Match’» (en anglès americà). [Consulta: 21 febrer 2023].
* ↑ Horetski, Dylan. «The Chainsmokers reveal truth about Benny Blanco & Charlie Puth TikTok ‘feud’ on IMPAULSIVE» (en anglès). Dexerto, 30-03-2022. [Consulta: 21 febrer 2023].
* 1 2 3 Nugent, Annabel. «Is Charlie Puth a Trump supporter? Fans left puzzled after TikTok video goes viral» (en anglès). The Independent, 23-11-2020. [Consulta: 21 febrer 2023].
* ↑ Jordan, Chris. «NJ star Charlie Puth joins Roe v. Wade, abortion debate: 'It's not the government's role'» (en anglès). eu.app.com, 28-06-2022. [Consulta: 21 febrer 2023].
* ↑ Tate, Sarah. «Charlie Puth Shows Off His 'Weird' Perfect Pitch Skill» (en anglès). KIIS-FM, 18-03-2022. [Consulta: 20 febrer 2023].
* ↑ «Undateable (TV Series) - A New Year's Resolution Walks Into a Bar (2016) - Full Cast & Crew» (en anglès). IMDb. [Consulta: 9 abril 2017].
* ↑ Ergas, Talia. «'The Voice' Season 11 Advisers Include Joan Jett, Bette Midler» (en anglès). US Magazine, 27-07-2016. [Consulta: 10 abril 2017].
* ↑ Chavez, Paul. «The Voice: Adam Levine and Charlie Puth reveal 'best buds' status», 26-03-2019. [Consulta: 21 febrer 2023].
* ↑ «How Camila Cabello Got Charlie Puth to Be Her Battle Advisor at the Last Minute» (en anglès americà), 18-08-2022. [Consulta: 21 febrer 2023].
* ↑ «Demi Lovato's 'Skyscraper' Gets Soulful Cover By Popular YouTuber Charlie Puth». Arxivat de l'original el 11 maig 2016. [Consulta: 19 juliol 2014].
* ↑ «Perez Hilton Declares Winner in Adele "Some One Like You" Cover Contest». Arxivat de l'original el 11 octubre 2017. [Consulta: 19 juliol 2014].
* ↑ Milman, Lilly (August 3, 2018). «'Sugar' Trailer: Watch Maroon 5, Snoop Dogg, Charlie Puth and More Surprise the 'Most-Deserving Fans'». Billboard. Arxivat de l'original el September 3, 2019.
* ↑ «2015 American Music Awards: Taylor Swift Leads Nominations». Billboard, 13-10-2015. Arxivat de l'original el 23 desembre 2019. [Consulta: 13 octubre 2015].
* ↑ «Billboard Music Awards 2016: Complete Winners List». Rolling Stone, 23-05-2016. Arxivat de l'original el 11 abril 2020. [Consulta: 5 novembre 2022].
* ↑ Nordyke, Kimberly. «Billboard Music Awards: Ed Sheeran Wins Top Artist; Complete List of Winners». The Hollywood Reporter, 20-05-2018. Arxivat de l'original el 22 maig 2018. [Consulta: 5 novembre 2022].
* ↑ ; Lamphier, Jason«The Weeknd wins big at the Billboard Music Awards: See the full winners list». Entertainment Weekly, 24-05-2021. Arxivat de l'original el 24 maig 2021. [Consulta: 5 novembre 2022].
* ↑ «Critics' Choice Awards: Wiz Khalifa & Charlie Puth's 'See You Again' Wins After Oscar Snub». The Hollywood Reporter, 17-01-2016. Arxivat de l'original el 4 agost 2021. [Consulta: 18 gener 2016].
* ↑ Grein, Paul. «Taylor Swift, BTS & Lizzo Among Top Winners at 2022 People's Choice Awards: Full List». Billboard, 06-12-2022. Arxivat de l'original el 7 desembre 2022. [Consulta: 7 desembre 2022].
* ↑ Grein, Paul. «Bad Bunny & Harry Styles Are Top Music Nominees at 2022 People's Choice Awards: Full List». Billboard, 26-10-2022. Arxivat de l'original el 26 octubre 2022. [Consulta: 27 octubre 2022].
* ↑ Hwang, Hye-jin «[Gaon Chart "Popular" BTS won the 4th quarter album award, "ARMY, I love you"]» (en coreà). Newsen, 22-02-2017 [Consulta: 5 novembre 2022].
* ↑ Daly, Rhian. «Watch BTS perform with Charlie Puth at 2018 MGA Awards», 06-11-2018. Arxivat de l'original el 7 novembre 2018. [Consulta: 5 novembre 2022].
* ↑ «Golden Globe Nominations: The Complete List». The Hollywood Reporter, 10-12-2015. Arxivat de l'original el 8 gener 2016. [Consulta: 27 novembre 2022].
* ↑ «Grammy Nominations 2016: See the Full List of Nominees». Billboard, 08-12-2015. Arxivat de l'original el 9 abril 2016. [Consulta: 8 desembre 2015].
* ↑ «2019 GRAMMY Awards: Complete Nominations List», 07-12-2018. Arxivat de l'original el 7 desembre 2018. [Consulta: 7 desembre 2018].
* ↑ «Hollywood Music in Media Awards: 'Hunting Ground,' 'Furious 7,' '50 Shades of Grey' Claim Top Prizes». The Hollywood Reporter, 12-11-2015. Arxivat de l'original el 7 juliol 2017. [Consulta: 28 novembre 2015].
* ↑ Countryman, Eli. «Harry Styles, Roddy Ricch, Dua Lipa Among New iHeartRadio Titanium Award Winners». Variety, 08-01-2021. Arxivat de l'original el 8 gener 2021. [Consulta: 2 febrer 2023].
* ↑ «iHeart Music Awards Winners: Complete List». Variety, 03-04-2016. Arxivat de l'original el 4 abril 2016. [Consulta: 27 novembre 2022].
* ↑ Zhan, Jennifer. «The Weeknd, BTS Lead 2021 iHeartRadio Music Awards Winners». Vulture.com, 27-05-2021. Arxivat de l'original el 28 maig 2021. [Consulta: 28 maig 2021].
* ↑ Grein, Paul. «Jack Harlow Scores Two Song of the Year Nods for 2023 iHeart Radio Awards: Full Nominations List». Billboard, 11-01-2023. Arxivat de l'original el 11 gener 2023. [Consulta: 11 gener 2023].
* ↑ «บรรยากาศควันหลง งานประกาศรางวัล JOOX Thailand Music Awards 2017» (en tai), 23-03-2017. Arxivat de l'original el 6 juliol 2020. [Consulta: 20 juliol 2020].
* ↑ Park, Sang-hoo «'2022 MMA' Lim Young-woong the main character with five wins... BTS, IVE won four awards [Summary]» (en coreà). JTBC, 26-11-2022 [Consulta: 27 novembre 2022].
* ↑ «MTV EMAs 2015 Nominations List: Taylor Swift Leads As Ed Sheeran And Ruby Rose Set To Host», 05-10-2015. Arxivat de l'original el 19 setembre 2015. [Consulta: 16 octubre 2015].
* ↑ James, Sarah. «MTV Europe Music Awards 2016: Here are all of tonight's winners in full», 11-06-2016. Arxivat de l'original el 26 desembre 2021. [Consulta: 6 novembre 2022].
* ↑ Berman, Eliza. «See All the Winners From the 2017 MTV Video Music Awards». Time, 27-08-2017. Arxivat de l'original el 28 agost 2017. [Consulta: 6 novembre 2022].
* ↑ Romano, Nick. «Star Wars: The Force Awakens, Adele, more win big at 2016 Kids' Choice Awards». Entertainment Weekly, 13-03-2016. Arxivat de l'original el 16 març 2016. [Consulta: 5 novembre 2022].
* ↑ Iasimone, Ashley. «2016 Radio Disney Music Awards: See the Full List of Winners». Billboard, 01-05-2016. Arxivat de l'original el 3 maig 2016. [Consulta: 5 novembre 2022].
* ↑ «Teen Choice Awards 2015 Winners: Full List». Variety, 17-08-2015. Arxivat de l'original el 17 agost 2015. [Consulta: 5 novembre 2022].
* ↑ Goodman, Jessica. «Teen Choice Awards 2016: See the full list of winners». Entertainment Weekly, 31-07-2016. Arxivat de l'original el 3 agost 2016. [Consulta: 1r agost 2016].
* ↑ Heldman, Brianne L. «'Riverdale' Dominates Teen Choice Awards 2018: See the Full List of Winners». People, 12-08-2018. Arxivat de l'original el 13 agost 2018. [Consulta: 5 novembre 2022].
* ↑ ; Kings, E.; Lara, C.; Villatoro, B.«These are the winners of the 2016 Telehit Awards!» (en castellà). TVyNovelas, 27-10-2017. Arxivat de l'original el 22 febrer 2017. [Consulta: 27 novembre 2022].
* ↑ «Meet the 2017 Telehit Awards nominees and guests!» (en castellà), 06-10-2017. Arxivat de l'original el 29 abril 2018. [Consulta: 27 novembre 2022].
* ↑ «Nine Track Mind Tour – Dates», 08-12-2015. Arxivat de l'original el 12 maig 2017. [Consulta: 8 desembre 2015].
* ↑ «Charlie Puth: Nine Track Mind Tour», 08-12-2015. Arxivat de l'original el 10 febrer 2016. [Consulta: 8 desembre 2015].
* ↑ «Charlie Puth Announces 'We Don't Talk' Fall Tour Dates», 01-09-2016. Arxivat de l'original el 13 febrer 2021. [Consulta: 10 setembre 2016].
* ↑ «Don't Talk Tour», 07-10-2016. Arxivat de l'original el 8 juny 2015. [Consulta: 7 octubre 2016].
* ↑ «Charlie Puth – Don't Talk Tour 2016 with special guest Joel Adams», 07-10-2016. Arxivat de l'original el 13 febrer 2021. [Consulta: 7 octubre 2016].
* ↑ «Charlie Puth Announces 'One Night Only' Tour», 16-09-2022. [Consulta: 17 setembre 2022].
* ↑ «See all the Jingle Ball lineups, featuring One Direction, Selena Gomez, Calvin Harris». Entertainment Weekly. Arxivat de l'original el 13 febrer 2021. [Consulta: 4 juliol 2020].
* ↑ Platon, Adelle. «Fifth Harmony, Diplo, Daya & Charlie Puth to Perform on 2016 iHeartRadio Jingle Ball Tour» (en anglès). Billboard, 29-09-2016. [Consulta: 21 febrer 2023].
* ↑ «iHeartRadio's Jingle Ball in NYC: Recap». Billboard, 09-12-2017. [Consulta: 4 juliol 2020].
* ↑ Aniftos, Rania. «Taylor Swift, Katy Perry, BTS & More Among iHeartRadio's Jingle Ball Tour Lineup». Billboard, 27-09-2019. Arxivat de l'original el 13 febrer 2021. [Consulta: 30 novembre 2020].
* ↑ «Charlie Puth Will Join Shawn Mendes's 'Illuminate' World Tour» (en anglès). Teen Vogue, 22-02-2017. [Consulta: 21 febrer 2023].